open-index/open-wikipedia-markdown huggingface dataset:
René Weller

De **René Theo Weller**, gebuer den 21. November 1953 zu Pforzheim, an och do gestuerwen den 22. August 2023, war en däitsche Boxer, Auteur a Filmschauspiller.

Als Boxer war hien als Amateur néngmol däitsche Champion a Vize-Champion gradewéi als Profi däitsche Champion an zweemol Europameeschter vun der European Boxing Union. Hie gouf an Däitschland fënnefmol zum Boxer vum Joer gewielt.

## Amateurskarriär

## Professionell Karriär

## Privatliewen

## Filmographie
* 1985: Macho Man
* 2017: Macho Man 2
* 2021: Macho Man 3

## Literatur
* René Weller, Max Herfert: *Boxen mit René Weller – In drei Runden zum Sieg*. Pietsch, Stuttgart 2003, ISBN 3-613-50435-9.

## Um Spaweck
Drei Birken auf der Heide

**Drei Birken auf der Heide** ass en däitsche Film vum Ulrich Erfurth aus dem Joer 1956. 
 
## Ëm wat geet et am Film?
D'Rose Heidkämper huet sech an de Fierschter Hans Freese verléift. De Jan Wedekind, Editeur vun Hamburg, huet awer och en A op d'Rose geworf...

## Um Spaweck
Hell and High Water (Film 1954)

** Hell and High Water** ass en US-amerikanesche Film vum Samuel Fuller aus dem Joer 1954 no enger Geschicht vum David Hempstead. 
 
## Ëm wat geet et am Film?
An der Géigend vun der Arktis gouf d'Explosioun vun enger Atombomm detektéiert. De Kapitän Adam Jones versicht mat engem U-Boot d'Plaz ze fannen wou déi onbekannt Bomm explodéiert ass.

## Um Spaweck
Eurostat

**Eurostat** (mam ganzen Titel op Franséisch: *Office statistique européen*, an dem Equivalent an den 23 aneren offiziellen EU-Sproochen; am interne Kommissiounsjargon *DG ESTAT* ofgekierzt) ass eng Generaldirektioun vun der Europäescher Kommissioun, déi hir Büroen um Kierchbierg, an der Stad Lëtzebuerg huet.

D'Haaptaufgabe vun Eurostat sinn et, den Institutioune vun der Europäescher Unioun statistesch Informatiounen bereetzestellen, an, als Grondlag dovun, d'statistesch Methoden an de EU-Memberlänner, de Bäitrëttskandidaten an den EFTA-Länner ze harmoniséieren, fir datt esou vergläichbar Daten entstinn. Dës Zesummenaarbecht geschitt am Kader vum sougenannten Europäesche Statistesche System. Eurostat erhieft selwer keng Daten, ma kritt déi vun de statisteschen Ämter vun de Memberlänner geliwwert.

Dës Zesummenaarbecht an Harmoniséierung erméiglecht et zum Beispill, datt d'Zuelen iwwer d'Aarbechtslosegkeet an deenen eenzele Länner no deene selwechte Krittären erhuewe ginn, a sou d'Tauxe kënne matenee verglach kann.

D'Büroe sinn am sougenannte "Bech"-Gebai, engem Deel vum Akafszentrum um Kierchbierg, mat Entrée an der Alphonse-Weicker-Strooss. Spéiderhi solle se, wéi vill aner Kommissiounsservicer, an dat neit Jean-Monnet-2-Gebai plënneren, wann dat bis fäerdeg ass.

## Kuckt och
Michel Strogoff (Film 1956)

**Michel Strogoff** ass e franséisch-däitsch-italieenesch-jugoslawesche Film vum Carmine Gallone aus dem Joer 1956 no engem Roman vum Jules Verne. 
 
## Ëm wat geet et am Film?
De Kapitän Michel Strogoff soll de Brudder vum Tsar informéieren dat e Komplott géint hie geplangt ass...

## Um Spaweck
I Died a Thousand Times

**I Died a Thousand Times** ass en US-amerikanesche Film vum Stuart Heisler aus dem Joer 1955. 
 
## Ëm wat geet et am Film?
De Roy Earle souz aacht Joer a Prisong a knapps eraus plangt hie schonn erëm e neie Bankiwwerfall…

## Um Spaweck
Rue Mercier (Stad Lëtzebuerg)

D**'Rue Mercier** ass eng Strooss am Garer Quartier an der Stad Lëtzebuerg. Se verleeft vun der Rue du Commerce a Richtung Süd-Südwest, mécht dann eng 90-Grad-Kéier no riets, fir dann a west-nordwestlecher Richtung bis bei d'Rue du Fort-Wedell ze goen.

Si gouf no der Champagner-Mark Mercier genannt, déi do eng grouss Kellerei hat, fir Schampes ze produzéieren.

Ënnert der däitscher Besatzung am Zweete Weltkrich housch se *Bernkasteler Straße*.

## Gebaier
* fréiert Gebai vum Office des publications de l'Union européenne (1974-2023/24) ; an d’Plaz kënnt e weidert Gebai vun der Cité de la sécurité sociale.
## Biller

Fabrique de Champagne E. Mercier & Cie, Luxembourg-101.jpg|D'Gebaier vu Mercier tëscht 1890 an 1910 (Fassad laanscht d'Place de la Gare; Foto: Charles Bernhoeft.)


## Kuckt och

## Um Spaweck
King of the Khyber Rifles (Film)

**King of the Khyber Rifles** ass en US-amerikanesche Film vum Henry King aus dem Joer 1953 nom Roman mam selwechten Numm vum Talbot Mundy. 
 
## Ëm wat geet et am Film?

## Um Spaweck
Rue de Reims (Stad Lëtzebuerg)

D**'Rue de Reims** ass eng Strooss am Garer Quartier an der Stad Lëtzebuerg. Se leeft vun der Rue Joseph-Junck a Richtung Süd-Südwest bis bei d'Rue du Commerce .

Si gouf no der Stad Reims an der Champagne genannt, grad sou wéi d'Rue Mercier an d'Rue d'Épernay als Referenz un d'Champagnerproduktion an deem Quartier, wou d'Champagner-Mark Mercier, hir Kellerei hat.

Hiren Numm krut si duerch eng Decisioun vum Gemengerot vum 16. Mee 1925, virdrun housch se *Rue Cossé* (nom Edgar Stanislas Cossé, engem Direkter vu Mercier).

## Gebaier
* *Mercier*-Gebai; Sëtz vum Office des publications de l'Union européenne 
## Biller



## Kuckt och

## Um Spaweck
The Man Who Never Was

**The Man Who Never Was** ass e brittesche Film vum Ronald Neame aus dem Joer 1956 no engem Buch vum Ewen Montagu. 
 
## Ëm wat geet et am Film?
Am Abrëll 1943 gëtt d'Läich vun engem britteschen Offizéier a Spuenien op enger Plage fonnt. Hien huet Plange bei sech déi eng Landung vun den Alliéierten op Sardinien an am Balkan uweisen. Déi Landung war awer a Sizilien virgesinn. Déi Aktioun war vum brittesche Geheimdéngscht als Täuschung geduecht an den däitsche Spionagedéngscht ass drop eragefall…

## Um Spaweck
Rue du Commerce (Stad Lëtzebuerg)

D**'Rue du Commerce** ass eng Strooss am Garer Quartier an der Stad Lëtzebuerg. Se leeft vun der Place de la Gare eng 270 Meter a west-nordwestlecher Richtung, fir dann an enger rietser 90-Grad-Kéier no Nord-Nordost ofzebéien, bis s'op d'Stroossbuerger Strooss stéisst.

Dëse leschtgenannten Deel huet fréier *Rue des Caves* geheescht.

Ënnert der däitscher Besatzung am Zweete Weltkrich housch se *Handelsstraße*.

## Gebaier
* 
## Biller


## Kuckt och

## Um Spaweck
Rue d'Épernay (Stad Lëtzebuerg)

D**'Rue d'Épernay** ass eng Strooss am Garer Quartier an der Stad Lëtzebuerg. Se leeft vun der Rue du Fort-Wedell an ost-südëstlecher Richtung bis op d'Place de la Gare.

Si gouf no der Uertschaft Épernay an der Champagne genannt, wou d'Champagner-Marque Mercier hire Sëtz hat an huet. Mercier hat um Areal ronderëm d'Rue d'Épernay eng grouss Kellerei, fir Schampes ze produzéieren.

## Gebaier
* Accinauto-Gebai (Eck Garer Plaz)
## Biller

Rue d'Épernay-101.jpg
File:1, rue d'Épernay-102.jpg|Ornament op Nr. 1
Luxembourg-Gare, Accinauto (11.2014).JPG|Accinauto-Gebai

## Kuckt och

## Um Spaweck
Die Sennerin von St. Kathrein

**Die Sennerin von St. Kathrein** ass en éisträichesche Film vum Herbert B. Fredersdorf aus dem Joer 1955. 
 
## Ëm wat geet et am Film?

## Um Spaweck
Journal officiel vun der Europäescher Unioun

De ***Journal officiel de l'Union européenne*** (***JOEU***) ; ***Amtsblatt der Europäischen Union*** (***ABl.***) , souwéi säin Numm-Equivalent an den 22 aneren offizielle Sprooche vun der Europäescher Unioun, ass dat offiziellt Publikatiounsorgan fir d'Europäesch Unioun (EU). E kënnt wiertes op d'mannst eng Kéier am Dag eraus, an dat an alle 24 EU-Sproochen. E Gesetzestext vun der EU gëlt als verbindlech esou, wéi en, a wann en, am OJEU publizéiert ass.

Editeur ass den Office des publications de l'Union européenne.

## Geschicht
Déi éischt Nummer koum den 30. Dezember 1952 als *Journal officiel de la [[CECA|Communauté européenne de charbon et d'acier]]* eraus, gouf dann, mam Asetze vun den Europësche Gemeinschaften zum *Journal officiel des Communautés européennes*, fir dann, mam A-Kraaft-Triede vum Traîté vun Nice, den 1. Februar 2003, säin aktuellen Titel ze kréien.

Zanter 1998 kënnt de *Journal officiel* och online, via d'Datebak EUR-Lex eraus. Zanter dem 1. Juli 2013 hu just nach déi elektronesch publizéiert Editiounen *valeur légale*,déi pabeiers Versioune si just Kopien dovun. All Editioun gëtt als e Saz Dokumenter am PDF/A-Format erausginn (eng pro Sproochversioun) plus eng als XML-Dokument, déi d'Koherenz vun deem Ganze mat Hëllef vun Hashen an enger digitaler Ënnerschrëft an engem elektroneschen Zäitstempel garantéiert.

## Publikatioun
De *Journal officiel* besteet aus dräi Serien:
* D'Serie **L** (= Legislatioun) an där EU-Gesetzestexter, dorënner Reglementer, Direktiven, Decisiounen, Recommendatiounen an Opiniounen;
* D'Serie **C** (= Courts) mat Rapporten, Recommendatiounen a Matdeelungen, dorënner och d'Urteeler vum Europäesche Geriichtshaff an dem Tribunal vun der Europäescher Unioun (fréier *Éischtinstanz-Geriicht* genannt);
* D'Serie **S** (= Supplement) an där Ausschreiwunge fir Marché-publicken, souwéi och Matdeelunge vum Europäeschen Entwécklungsfong an aneren Agencë publizéiert ginn.

## Kuckt och

* Lëscht vun Zeitungen an Zäitschrëften zu Lëtzebuerg

## Um Spaweck
* Online-Vversioun vum ''Journal officiel ''
* Online-Versioun vun der Serie  'S' ("Tenders Electronic Daily"; "TED")
Wagner-Grupp

De **Wagner-Grupp** (Russesch Группа Вагнера), och als **PMC Wagner**, **ChVK Wagner** oder **CHVK Vagner** bekannt, ass eng russesch paramilitäresch privatrechtlech Organisatioun, déi awer enk Verbindunge mam russesche Staat huet. Russland finanzéiert d'Organisatioun mat zeg Milliarden a benotzt se fir hybrid Krichsféierung a fir verdeckt Operatiounen, fir haaptsächlech an Afrika an an Asien russesch Interesse gewaltsam duerchsetzen, ouni datt dobäi de russesche Staat offiziell agräift.

De Wagner-Grupp agéiert do dernieft mat Desinformatiouns- a Propagandacampagnen am Ausland, fir do politeschen Afloss zu Gonschte vu Russland ze huelen. Zanter 2022 ass en och am Russesch-Ukrainesche Krich aktiv a kämpft deels zesumme mat der russescher Arméi.

De 24. Juni Juni 2023 huet de Grupp, ënnert der Leedung vun hirem Chef Jewgeni Wiktorowitsch Prigojin e „Marsch op Moskau“ organiséiert nodeems et Reiwereie mat de staatleche russeschen Truppen an dem Verdeedegungsministère gouf. De Marsch gouf awer den Dag selwer nees ofgeblosen. Zwéi Méint méi spéit, den 23. August 2023 ass e Geschäftsfliger vum Wagner-Grupp a Russland erofgefall, woubäi all 10 Passagéier gestuerwe sinn. Mat u Bord vun der Maschinn waren de Jewgeni Prigojin an de Grënner vum Grupp, den Dmitri Utkin.

Den Dmitri Utkin ass 2013 als Lieutenant-colonel aus dem Militärdéngscht ausgetrueden an huet vun 2014 un eng Unitéit vun der privater Söldnergrupp *Slavic Corps* kommandéiert. Als grousse Bewonnerer vum Drëtte Räich a vum Adolf Hitler huet hien de Kampfnumm „Wagner“ fir de Grupp agefouert, als Referenz op den däitsche Komponist Richard Wagner, e Liblingskomponist vum Hitler.

## Kuckt och

* Familljennumm Wagner

## Um Spaweck

* Putin confirméiert Doud vum Wagner-Chef Prigoschin, rtl.lu
* Wagner-Chef Prigoschin dout, esou déi russesch Loftfaart-Agence, rtl.lu
* Der Tod von Prigoschin und seine Folgen, wort.lu
* Wer hinter dem Prigoschin-Anschlag stecken könnte, wort.lu
Rue du Fort-Wedell

D**'Rue du Fort Wedell** ass eng Strooss am Garer Quartier an der Stad Lëtzebuerg. Se verleeft parallel zu der Place de la Gare, vum Eck vun der Stroossbuerger Strooss an der Joseph-Junck-Strooss a südsüdëstlecher Richtung bis bei d'Hollerecher Strooss.

Si gouf nom Fort Wedell vun der Festung Lëtzebuerg genannt, dat am 19. Joerhonnert ongeféier do stoung wou haut d'Strooss ass. Bis nom  Zweete Weltkrich housch se just *Rue Wedell*, nom preisesche Kavaleriesgenerol a Festungsgouverneur Heinrich von Wedel (1784-1861), deen zu Lëtzebuerg stationéiert war, wéi de Fort gebaut gouf, an no deem dëse genannt gi war.

## Gebaier
## Biller


## Kuckt och
## Um Spaweck
Heinrich von Wedell

De **Leopold Friedrich Ferdinand Heinrich von Wedel**(**l**), gebuer de 26. Mee 1784 zu Magdeburg, a gestuerwen den 22. Januar 1861 zu Berlin, war e preisesche Generol vun der Kavallerie, Generoladjutant vum Kinnek a vun 1852 bis 1860 Kommandant vun der Festung Lëtzebuerg.

1856, fir säi sechzegjäregt Militärjubiläum (warscheinlech gouf mam Datum e bësse gefuddelt, well e kaum scho mat 12 Joer an d'Arméi goung) gouf an der Stad eng grouss Zeremonie ofgehalen, wou all zivil a militär Autoritéiten, Musiken, a Veräiner aus der Stad opmarschéiert sinn fir him ze felicitéieren. Vun de Moler Jean-Baptiste Fresez a Michel Sinner goufe siwe 'lieweg Biller' gewisen, wou Zeenen aus dem Wedell senger Participatioun an Krich géint den Napoléon an am polnesche Krich nogestallt goufen.

No him gouf de Fort Wedell genannt, deen ënnert him opgeriicht gouf ma schonn nees e puer Joer no sengem Doud huet missen ofgerappt ginn.
Christophe Nanquette

De **Christophe Nanquette**, gebuer 1981 an der Stad Lëtzebuerg, ass e lëtzebuergesche Museker a Musekspedagog. Hien huet op der Hochschule für Musik und Tanz Köln Schoulmusek mat Haaptfach Piano (beim Michael Endres a bei der Susanne Grützmann) an als Niewefach Perkussioun (beim Thomas Meixner) studéiert. Gläichzäiteg huet hien op der Kölner Universitéit Geographie an Erzéiungswëssenschafte studéiert.

No sengem Studium ass hien als Museksprofesser an de Lycée Classique zu Dikrech genannt ginn.

Als Enseignant vun der Musekssektioun (section F) dréit hie weesentlech zur Ausbildung vun zukünftege Lëtzebuerger Museksstudente bäi. Hie leet och d'Chorale vum Lycée.

Als Pedagog initiéiert a begleet hien donieft ganz ënnerschiddlech musekspedagogesch an edukativ Projeten.

Als Pianist ass hien och baussent dem Schoulkontext a verschiddene Formatiounen aktiv a begleet Museker, Chéier (Lëtzebuerger Lidderchouer, Ensemble Vocal du Luxembourg, Ensemble Vocal CANTICA, …), Sängerinnen a Sänger.

Hien ass Pianist a Grënnungsmember vum Lëtzebuerger Gesangssextett Cojellico’s Jangen.

## Um Spaweck
* Websäit vun de Cojellico's Jangen
Chandrayaan-3

**Chandrayaan-3** (Sanskrit an Hindi चन्द्रयान ३, iwwersat „Moundgefier 3“) ass déi drëtt Moundsond vun der indescher Raumfaartagence (ISRO). Se gouf de 14. Juli 2023 um 09:05 Auer UTC vum Satish Dhawan Space Centre op der südindescher Insel Sriharikota gestart. Den 23. August 2023 um 12:32 Auer UTC ass se mëll am südleche Beräich vun der viischter Moundsäit, an der Géigend vum Krater Manzinus U gelant. Well de Lander an de matgefouerte Rover net mat enger Heizung ausstafféiert sinn, kënne se héchstens 12 Deeg um Mound schaffen.

Chandrayaan-3 ass déi éischt erfollegräich Moundlandung fir Indien.

## Geschicht
Am Kader vum *Chandrayaan-Moundprogramm* hat d'ISRO den 22. Juni 2019 d'Sond Chandrayaan-2 mat engem Orbiter, engem Lander an engem Rover gestart. De Lander sollt am September 2019 op der Mounduewerfläch landen an de Rover *Pragyan* aussetzen. Wéinst engem Softwarefeeler ass de Lander awer erofgefall.

Méi spéit gouf decidéiert eng Widderhuelungsmissioun z'organiséieren, d'Chandrayaan-3, fir d'Landunstechnik nees eng Kéier ze testen. Dës Tester sinn néideg am Kader vun der indesch-japanescher Lunar Polar Exploratioun Missioun (LUPEX) déi 2025 op de Südpol vum Mound féiere soll.

## Um Spaweck

* „Indien ass um Mound“, rtl.lu den 23. August 2023
Mark Margolis

De **Mark Margolis**, gebuer de 26. November 1939 zu Philadelphia, a gestuerwen den 3. August 2023 zu New York, war en US-amerikanesche Schauspiller.

Hien huet 1983 am Brian De Palma sengem Gangsterfilm *[[Scarface]]* d'Roll vum *Alberto* gespillt. Dono hat hien e puermol an de Filmer vum Darren Aronofsky matgespillt. Vun 2009 u gouf hien engem internationale Public bekannt duerch seng Roll vum Héctor Salamanca an den Televisiounsserie *[[Breaking Bad]]* a *[[Better Call Saul]]*.

## Filmographie

## Um Spaweck
Boniface Alexandre

De **Boniface Alexandre**, gebuer den 31. Juli 1936 zu Ganthier, a gestuerwen de 4. August 2023 zu Port-au-Prince, war en haitianesche Riichter, Politiker a President vun Haiti.

D'Amt als Staatschef vu sengem Land hat hie *faisant fonction*, vum 29.&nbsp;Februar 2004 bis de 14. Mee 2006.

Virdru war hie President vum Ieweschte Geriicht.

## Um Spaweck
Jewgeni Wiktorowitsch Prigojin

De **Jewgeni Wiktorowitsch Prigojin** (russesch Евгений Викторович Пригожин), gebuer den 1. Juni 1961 zu Leningrad, Sowjetunioun, a gestuerwen den 23. August 2023 bäi Kuschenkino, Oblast Twer, war e russeschen Oligarch a Söldnerchef vun der Wagner-Grupp.

## Um Spaweck
Kroatesch Kuna

D**'Kroatesch Kuna** oder och einfach **Kuna** (HRK) war vum 30. Mee 1994 bis den 31. Dezember 2022 déi offiziell Wärung vu Kroatien. Si gouf den 1. Januar 2023 mam Euro ersat, nodeems Kroatien der Eurozon bäigetruede war.

1 Kuna war an 100 Lipa ënnerdeelt.

## Geschicht
D'Kroatesch Kuna gouf den 30. Mee 1994 offiziell agefouert. Si hat d'Iwwergangswärung, de Kroateschen Dinar, dräi Joer no der Onofhängegkeet vu Jugoslawien ersat.

"Kuna" heescht op Kroatesch souvill wéi Marder. Dësen Numm geet op d'Mëttelalter zeréck, wou Marderpelzer eng Zort Wärung waren.

Wéi den Ëmtoschwäert zum Euro festgeluecht gouf, gouf dee mat 1&nbspEUR; = 7,53450&nbsp;HRK fixéiert.

Als Erënnerung  gouf op der nationaler Säit vun der kroatescher 1-Euro-Mënz och e Marder ofgebilt.

## Kuckt och
* Euro
* Kroatesch Euromënzen

## Um Spaweck
Kuna

**Kuna** steet fir:

Uertschaften:
* Kuna (Kroatien), Uert an der Regioun Konavle, Kroatien
* Kuna (Ukrain), Uert in der Oblast Winnyzja, Ukraine
* Kuna (Idaho), Stad am Ada County, Idaho, Vereenegt Staaten
* Kuna (Saitama), Duerf an der Prefektur Saitama, Japan

Soss:
* Kuna (Ethnie), Ethnie a Panama
* Kuna-Sprooch, indigen amerikanesch Sprooch
* Kuna (Schëff, 1884), Äisbriecher
* Kroatesch Kuna, fréier Wärung vu Kroatien

**Kuna** ass de Virnumm vun:
* Kuna vu Zbraslav a Kunstad (och *Kuno*; † 1295), märeschen Adlegen

**Kuna** ass de Familljennumm vun:
* Izabela Kuna (* 1970), polnesch Schauspillerin a Schrëftstellerin
* Ladislav Kuna (1947–2012), tschechoslowakesche Foussballspieler, slowakesche Foussballtrainer a -manager
* Max Kuna (1901–1989), däitsche Kosmetikentrepreneur
* Milan Kuna (* 1932), tschechesche Musekwëssenschaftler an Auteur
* Stefan Kuna (* 1976), däitsche Moderator

**KUNA** steet als Ofkierzung fir:
* Kuwait News Agency, Noriichtenagentur am Kuwait

**Kuckt och:**
* Cuna
* Kuhna
The Racers

**The Racers** ass en US-amerikanesche Film vum Henry Hathaway aus dem Joer 1955 mam Kirk Douglas an der Bella Darvi an den Haaptrollen no engem Roman vum Hans Ruesch. 
 
## Ëm wat geet et am Film?

## Um Spaweck
Lügen haben hübsche Beine

**Lügen haben hübsche Beine** ass en éisträichesche Film vum Eric Ode aus dem Joer 1956. 
 
## Ëm wat geet et am Film?

## Um Spaweck
House of Secrets (Film 1956)

**House of Secrets** ass e brittesche Film vum Guy Green aus dem Joer 1956 nom Roman *Storm Over Paris* vum Sterling Noel. 
 
## Ëm wat geet et am Film?
De Larry Ellis gläicht engem Member vun enger Organisatioun vu Geldfälscher. Am Frankräich gëtt hie mat deem Member verwiesselt a verhaft…

## Um Spaweck
Die fröhliche Wallfahrt

**Die fröhliche Wallfahrt** ass en däitsche Film vum Ferdinand Dörfler aus dem Joer 1956 no der Novell *Die Fahnenträgerin* vum Peter Rosegger an dem Theaterstéck *Die lustige Wallfahrt* vum Anton Hamik
 
## Ëm wat geet et am Film?
Wéi all Joer pilgeren d'Leit vu Kirchberg op Maria Kranz. Ënnerwee leeft awer net alles wéi geplangt…

## Um Spaweck
Bohdan Paczowski

De **Bohdan Paczowski**, gebuer de 5. Juni 1930 zu Warschau, a gestuerwen de 26. Januar 2017 zu Lëtzebuerg, war e polnesch-italieeneschen Architekt.

Hien huet seng Karriär an Italien ugefaangen, wou en den Architektebüro *Uniarch* zu Mailand gegrënnt huet. An den 1970er Joren huet hien zu Lëtzebuerg den Architektebüro *Paczowski et Fritsch* op d'Been gesat, 
1982 zu Paräis *Bellon-Paczowski-Sobotta*, an 1992 d*'Fondation de l'architecture et de l'ingénierie*.

Hien huet verschidde Gebaier zu Lëtzebuerg realiséiert, ë.&nbsp;a. d'Jean-Monnet-Gebai fir d'Europäesch Kommissioun um Kierchbierg (2017-2019 ofgerappt), d'Flughafegebai (2004-2007) an d'Verwaltungsgebai *Aerogolf Center* um Findel, de Lëtzebuerger Pavillon op der Expo 92 zu Sevilla, an e Bürosgebai um Boulevard Royal.

Hie war och Auteur vun enger Rëtsch Publikatiounen iwwer d'Geschicht an d'Theorie vun der Architektur, an huet Fotoe gemaach.

## Publikatiounen
**Neapol–Maisons-Laffitte: Gustaw Herling-Grudziński w fotografii Bohdana Paczowskiego: Kraków 24 V - 7 VI 1991*, Kraków, Oficyna Literacka, 1991 [Ausstellungskatalog]
**Zobaczyć*, Gdańsk, słowo/obraz terytoria, 2005
**Ścieżki*, Gdańsk, słowo/obraz terytoria, 2012
**Spojrzenia = Glimpses*, Gdańsk, Czysty Warsztat, 2012
Dänesch Kroun

D**'Dänesch Kroun** (DKK) ass zanter dem 1. Januar 1875 déi offiziell Wärung vun Dänemark.

1 Dänesch Kroun ass an 100 Ören ënnerdeelt.

## Geschicht
Den 1. Januar 1875 gouf d'Dänesch Kroun offiziell agefouert.

All d'Memberstaate vun der Europäescher Unioun mussen den Euro aféieren, soubal wéi se d'Konvergenzkrittären erfëllen. Allerdéngs huet Dänemark als eenzegt Land en Opt-Out, wat bedeit, datt et den Euro net aféiere muss.

## Kuckt och
* Euro

## Um Spaweck
Garden of Evil

**Garden of Evil** ass en US-amerikanesche Film vum Henry Hathaway aus dem Joer 1954. 
 
## Ëm wat geet et am Film?
Dräi Männer sollen enger Fra hëllefen hire Mann aus enger Goldminn, an där hie verschott ass, erauszehuelen…

## Um Spaweck
Fay Weldon

D**'Fay Weldon** CBE, gebuer den 22. September 1931 zu Alvechurch am Worcestershire als *Franklin Birkinshaw*, a gestuerwen de 4. Januar 2023 zu Northampton am Northamptonshire, war eng brittesch Schrëftstellerin a Feministin.
No Texter fir Radio- an Tëleesemissioune koum 1967 hiren éischte Roman *The Fat Woman’s Joke* eraus. An hire meeschte Romaner sti weiblech Haaptfiguren am Mëttelpunkt déi sech an engem patriarchaleschen Ëmfeld duerchschloe mussen. Vun hiren iwwer 30&nbsp;Romaner goufen der e puer verfilmt, dorënner*[[The Life and Loves of a She-Devil]]* mat der Roseanne Barr. Si huet och Kuerzgeschichten an iwwwer 50 Dréibicher geschriwwen, souwéi Magazins- an Zeitungsartikelen. 2002 koum hir Autobiographie mam Titel *Auto de Fay* eraus.

## Wierker (Auswiel)
 
**The Fat Woman's Joke* (1967)
**Down Among the Women* (1971)
**Female Friends* (1975)
**Remember Me* (1976)
**Little Sisters* (1977)
**Praxis* (1978)
**Puffball* (1980)
**The President's Child* (1982)
**The Life and Loves of a She-Devil* (1983)
**Letters to Alice: On First Reading Jane Austen* (1984)
**The Shrapnel Academy* (1986)
**The Heart of the Country* (1987)
**The Hearts and Lives of Men* (1987)
**Leader of the Band* (1988)
**The Cloning of Joanna May* (1989)
**Darcy's Utopia* (1990)
**Affliction* (1994)
**Growing Rich* (1992)
**Life Force* (1992)
**Splitting* (1995)
**Worst Fears* (1996)
**Big Women* (1997)
**My Mother said* (1998)
**Rhode Island Blues* (2000)
**The Bulgari Connection* (2001)
**Mantrapped* (2004)
**She May Not Leave* (2006)
**The Spa Decameron* (2007)
**The Stepmother's Diary* (2008)
**Chalcot Crescent* (2009)

## Literatur
* Regina Barreca (Hrsg.): *Fay Weldon’s wicked fictions*. University Press of New England, Hanover NH 1994, ISBN 0-87451-642-0.
* Miriam H. Bellis: *Making and unmaking the self in the novels of Fay Weldon, [[Margaret Atwood]] and [[Toni Morrison]]*. Dissertation, University of Miami 1969.
* Finuala Dowling: *Fay Weldon’s fiction*. University Press, Madison NJ 1998, ISBN 0-8386-3750-7.
* Lana Faulks: *Fay Weldon*. Twayne Books, New York 1998, ISBN 0-8057-1643-2.

## Um Spaweck
Jean-Monnet-Gebai

D**'Jean-Monnet-Gebai** um Kierchbierg war e Verwaltungsgebai an der Stad Lëtzebuerg, dat vum Lëtzebuerger Staat fir verschidde Servicer vun der Europäescher Kommissioun gebaut an hinnen, via de Fonds d'urbanisation et d'aménagement du plateau de Kirchberg (FUAK) zur Verfügung gestallt gouf. Et war nom Jean Monnet genannt ginn. Architekt war de Bohdan Paczowski, zesumme mat deem sengem Konsortium Uniarch.

D'Gebai gouf de 5. Mee 1977 a Presenz vum Groussherzog Jean vu Lëtzebuerg, senger Fra Joséphine-Charlotte, dem Kommissiounspresident Roy Jenkins an dem Lëtzebuerger Premierminister Gaston Thorn ageweit.

An den 2010er Jore gouf kloer, datt d'Gebai net méi de Bau- a Sécherheetsnorme géif entspriechen. Ë.&nbsp;a. gouf sech Suergen ëm Asbest gemaach, dee beim Bau a grousse Quantitéite verschafft gi war. Och war d'Zuel vun de Mataarbechter vun der Kommissioun iwwer d'Jore geklommen, sou datt zousätzlech Gebaier hu misse bäigelount ginn. Sou gouf decidéiert, d'Jean-Monnet-Gebai ofzerappen an en neit Gebai an d'Plaz ze bauen. 2015 sinn déi éischt Servicer an aner Gebaier uechter d'Stad, *Ariane, Bech, Drosbach* a *Laccolith* genannt, geplënnert, 2016 sinn d'Iwwersetzer an dat neit *T2*-Gebai geplënnert. Am Juni 2017 huet de Chef vun der Gebai-Verwaltung vun der Kommissioun symbolesch dem President vum Verwaltungsrot vum FUAK de Schlëssel zeréckginn.

D'Jean-Monnet-Gebai gouf bis 2019 komplett ofgerappt. Dobäi goufen ronn 400 Tonnen Aluminium, 150 Tonne Glas a 45 Tonnen Holz recycléiert.

Dat neit Gebai mam Numm Jean-Monnet-2 gëtt deels niewent, deels um Emplacement vum urspréngleche Jean-Monnet-Gebai gebaut; et soll  2027 fäerdeg sinn. Ursprénglech war 2019 virgesinn.

## Um Spaweck

* "Hinter den Kulissen des "Jean Monnet"." wort.lu, 18.03.2014 (mat Video-Reportage; nogekuckt 2023-08-29).
Screaming Eagles

** Screaming Eagles** ass en US-amerikanesche Film vum Charles F. Haas aus dem Joer 1956. 
 
## Ëm wat geet et am Film?
Am Zweete Weltkrich an der Nuecht vum 5. Juni 1944 lant eng Grupp alliéiert Parachutisten vun der 101. Loflandedivisioune an der Normandie…

## Trivia
De Kampfnumm vun där Divisioun huet dem Film den Titel ginn.

## Um Spaweck
K. u. K. Feldmarschall

**K. u. K. Feldmarschall** ass en éisträichesche Film vum E. W. Emo aus dem Joer 1956. 
 
## Ëm wat geet et am Film?

## Um Spaweck
Abbott and Costello Meet the Mummy

**Abbott and Costello Meet the Mummy** ass en US-amerikanesche Film vum Charles Lamont aus dem Joer 1955. 
 
## Ëm wat geet et am Film?
De Peter an de Freddie sinn op enger Rees an Egypten. Si fannen an enger Krypta eng Mumie déi si mat an Amerika huele wëllen...

## Um Spaweck
Skandal um Dr. Vlimmen

**Skandal um Dr. Vlimmen** ass en däitsche Film vum Arthur Maria Rabenalt aus dem Joer 1956. 
 
## Ëm wat geet et am Film?
De Veterinär Dr. Vlimmen huet Schwieregkeete fir sech op senger neier Plaz an der Provënz ze behaapten… 

## Um Spaweck
Sonnenschein und Wolkenbruch

**Sonnenschein und Wolkenbruch** ass en éisträichesche Film vum Rudolf Nussgruber aus dem Joer 1955 nom Roman * Abenteuer in Budapest* vum Fritz Knechtl-Ostenburg.
## Ëm wat geet et am Film?
Den Hotel Seeblick um Wörthersee geet sou schlecht, datt den Hotelier Stieglitz zwéi Spezialisten engagéiert fir Reklamm fir säin Hotel ze maachen…
## Um Spaweck
Battle Cry (Film)

**Battle Cry** ass en US-amerikanesche Film vum Raoul Walsh aus dem Joer 1955 nom Roman mam selwechten Numm vum Leon Uris. 
 
## Ëm wat geet et am Film?
Am Januar 1942 engagéiere sech e puer jonk Amerikaner an d'Arméi. No e puer Wochen Training gi si op Wellington an Neiséiland versat fir spéider op der Insel Guadalcanal géint d'Japaner ze kämpfen.

## Um Spaweck
Musikparade

** Musikparade** ass en däitsche Film vum Géza von Cziffra aus dem Joer 1956. 

## Ëm wat geet et am Film?
D'Greta Lund dirigéiert e klengen Jazzorchester. Ee vun de Museker verléift sech an d'Greta, wat si awer net wëllt…

## Um Spaweck
La melodía misteriosa

**La melodía misteriosa** ass e spuenesch-franséische Film vum Juan Fortuny aus dem Joer 1956. 
 
## Ëm wat geet et am Film?
E spueneschen an e franséischen Inspekter sollen de Muerd un engem Luthier zu Barcelona opklären

## Um Spaweck
Franséische Frang

De **Franséische Frang** (fr: *franc français*) (FRF) war vun 1795 bis den 31. Dezember 2001 déi offiziell Wärung vu Frankräich. Si gouf den 1. Januar 2002 mam Euro ersat, nodeems Frankräich der Eurozon bäigetruede war.

1 Frang war an 100 *Centimes* ënnerdeelt.

## Geschicht
De 5.&nbsp;Dezember 1360 koum eng Goldmënz an Ëmlaf, mat engem Bild vum Kinnek Jean II. a mat der Opschrëft *Johannes Dei Gratia Francorum Rex* (Jean vu Gottes Gnod Kinnek vun de Franken), woubäi dat zweetlescht Wuert als Urspronk vum Numm *hänke bliwwen* ass.

Ënner dem Directoire gouf de *Franc* de 7. Abrëll 1795 als Nofollger vun der Livre agefouert an, als éischt Wärung an Europa, dezimal ënnerdeelt (1 Franc = 10&nbsp;Décimes = 100&nbsp;Centimes).

Mat der Laténgescher Mënzunioun 1865 gouf den Numm "Franc" och an anere Länner abgefouert, wéi z.&nbsp;B. an der Schwäiz, an der Belsch an zu Lëtzebuerg.

Am 20. Joerhonnert gouf de Franséische Frang dacks ofgewäert. Um Stéchdatum vum 1. Januar 1960 gouf et eng Reform, woubäi zwou Nulle vum Frang gestrach goufen, d.&nbsp;h. 1 *nouveau franc* 100 *anciens francs* (deemno 1 Centime) entsprach huet. Och wann de Frang vun 1963 un offiziell just nach *franc* (an net méi *nouveau franc*) genannt huet däerfe ginn, hunn d'Fransousen nach Joerzéngten dono gär vun "ale" Frange geschwat, wa s'eng besonnesch grouss Zomm ausdrécke wollten.

De Franséische Frang war och d'Leetwärung vum CFA-Frang (haut ass et den Euro).

Mat der Ratifikatioun vum Traité vu Maastricht, de 7. Februar 1992, stoung fest, datt de Franséische Frang en Deel vun der Europäescher Wärungsunioun sollt ginn. Den 1. Januar 1999 goufen d'Coursë vun all de Wärungen, déi beim Euro matmaache sollten, festgeluecht. 1 Euro huet 6,55957&nbsp;FRF entsprach.

No der Aféierung vum Euro als Boergeld, den 1.&nbsp;Januar 2002 *(kuckt och: [[Franséisch Euromënzen]])* konnt een nach bis de 17.&nbsp;Februar 2002 mam Franséische Frang bezulelen. Dono konnten d'Mënzen a Frang nach bis de 17.&nbsp;Februar 2005 bei der Banque de France ëmgetosch ginn, Billjeeën nach bis de 17.&nbsp;Februar 2012&nbsp;.

## Billjeeën
Virun der Aféierung vum Euro den 1. Januar 2002 ware Billjeeën am Wäert vun 20, 50, 100, 200 a 500 Francs am Ëmlaf. All bis op dee vun 20 Frang (deen duerch eng Mënz sollt ersat ginn) waren aus enger Serie aus den 1990er Joren.

## Kuckt och
* Euro
* Franséisch Euromënzen

## Um Spaweck
David Crosby

Den **David Van Cortlandt Crosby**, gebuer de 14. August 1941 zu Los Angeles, a gestuerwen den 18. Januar 2023 zu Santa Ynez, a Kalifornien, war en US-amerikanesche Gittarist, Sänger, Songwriter a Schauspiller.

Hie war Grënnungsmember vun de *[[The Byrds|Byrds]]* a vu *[[Crosby, Stills and Nash]]*, déi sech méi spéit mam Neil Young zu *Crosby, Stills, Nash and Young* erweidert hunn, a gëlt als ee vun den aflossräichste Rockmuseker.
## Discographie
### Solo
* 1971: *If I Could Only Remember My Name…*
* 1989: *Oh Yes, I Can*
* 1989: *King Biscuit Flower Hour Presents* (veröffentlicht 2002)
* 1993: *Thousand Roads*
* 1995: *It's All Coming Back to Me Now …*
* 2000: *Live*
* 2014: *Croz*
* 2016: *Lighthouse*
* 2017: *Sky Trails*
* 2018: David Crosby, Becca Stevens, Michelle Willis, Michael League: *Here If You Listen*
* 2021: *For Free*

### Crosby & Nash
* 1971: *Another Stoney Evening* (veröffentlicht 1997)
* 1972: *Graham Nash / David Crosby*
* 1975: *Wind on the Water*
* 1976: *Whistling down the Wire*
* 1977: *Live*
* 2004: *Crosby ❇︎ Nash*

### Crosby, Stills and Nash
* 1969: *Crosby, Stills & Nash*
* 1977: *CSN*
* 1982: *Daylight Again*
* 1983: *Allies*
* 1990: *Live It Up*
* 1991: *CSN* (box set)
* 1994: *After The Storm*
* 2009: *Demos*
* 2012: *CSN 2012* (Live)

### Crosby, Stills, Nash and Young
* 1970: *[[Déjà Vu (Album)|Déjà Vu]]*
* 1971: *[[4 Way Street]]* (Live)
* 1974: *[[So Far (Album)|So Far]]*
* 1974: *Déjà Vu/LIVE* (veröffentlicht 2008)
* 1988: *[[American Dream (Album)|American Dream]]*
* 1999: *Looking Forward*

### Crosby, Pevar, Raymond (CPR)
* 1998: *CPR*
* 1998: *Live at Cuesta College*
* 1999: *Live at the Wiltern*
* 2001: *Just Like Gravity*

## Um Spaweck
Vuelta a España 2020

D**'Vuelta a España 2020** ("Tour vu Spuenien 2020") war déi 75. Editioun vun der Vuelta fir Hären. Den Depart war den 20. Oktober 2020 zu Irun, d'Arrivée den 8. Novembrer 2020 zu Madrid. Et war deen drëtten a leschte "Groussen Tour" vun der Saison an déi 20. Kompetitioun vum UCI World Tour 2020.

## Etappen

## Generalklassement

## Um Spaweck
Sohn ohne Heimat

**Sohn ohne Heimat** ass en däitsche Film vum Hans Deppe aus dem Joer 1956 nom Roman *Der Sohn der Hagar* vum Paul Keller. 

## Ëm wat geet et am Film?

## Um Spaweck
I Piombi di Venezia

**I Piombi di Venezia** ass en italieenesche Film vum Gian Paolo Callegari aus dem Joer 1953. 

## Ëm wat geet et am Film?

## Um Spaweck
La donna più bella del mondo

**La donna più bella del mondo** ass en italieenesch-franséische Film vum Robert Z. Leonard aus dem Joer 1955. 
 
## Ëm wat geet et am Film?
De Film erzielt d'Liewe vun der italieenescher Sopranistin Lina Cavalieri.

## Um Spaweck
The Great Locomotive Chase

**The Great Locomotive Chase** ass en US-amerikanesche Film vum Francis D. Lyon aus dem Joer 1956. 
 
## Ëm wat geet et am Film?
De Film erzielt d'Entféierung  vun engem Zuch wärend dem amerikanesche Biergerkrich.

## Um Spaweck
Revenge of the Creature

**Revenge of the Creature** ass en US-amerikanesche Film vum Jack Arnold aus dem Joer 1955. 
 
## Ëm wat geet et am Film?
D'Monster gëtt an engem Laboratoire ënnersicht. Et geléngt dem Monster awer ze flüchten…
## Soss
*Revenge of the Creature* ass eng Suite vum Film *[[Creature from the Black Lagoon]]* aus dem Joer 1954 vum Jack Arnold. De Clint Eastwood huet doranner säi Filmdebut.

## Um Spaweck
Malteesesch Inselen

D**'Malteesesch Inselen** (och alt *Malteeseschen Archipel* oder *Malta-Archipel* genannt) sinn eng Inselgrupp am Mëttelmier, déi zesummen zanter 1964 e souveräne Staat, d'Republik Malta bilden.

Den Archipel läit tëscht dem ëstlechen a westleche Mëttelmier, 93 Kilometer südlech vu Sizilien, 288&nbsp;km ëstlech vun Tunesien, ongeféier 340&nbsp;km nërdlech vu Libyen a 570&nbsp;km westlech vu Griicheland.

## Lëscht vun den Inselen

## Billergalerie

Sanap Cliffs - Gozo Malta 1.jpg|Gozo
BirdsEyeView of Comino.jpg|Comino
Malta - Ghajnsielem - Cominotto (Keppel) 05 ies.jpg|Cominotto
Filfla Island- National Monument.jpg|Filfla
Fungus Island, Gozo (25663058782).jpg|Fungus Rock
Malta - Mellieha - St. Paul's Islands (Keppel) 04 ies.jpg|St. Paul's Islands
Aerial view of Manoel Island.jpg|Manoel Island


## Um Spaweck
Jean Zens

De **Jean Zens**, gebuer den 22. Abrëll 1832 am Rollengergronn, a gestuerwen do, de 14. Februar 1916, war e lëtzebuergeschen Entreprener a Moler.

De Jean Zens war e Jong vum Pierre Zens an der Elisabetha Henrici. Wéi säi Papp huet den Zens an der Faïenceindustrie geschafft, hie gouf dofir a verschiddenen Atelieren ausgebilt.

1874 huet den Zens mat sengem Brudder Pierre (1843-1921) an dem Moler August Kunz (1830-1878) eng eege Firma opgemaach, wou Parzeläin aus Frankräich an aus Däitschland bemoolt gouf. D'Manufacture Royale Grand-ducale de peinture céramique Zens Frères à Echternach gouf an enger fréierer Kasär, no bei der Iechternacher Abtei gegrënnt. Véier Joer méi spéit krute si eng Sëlwermedail fir hir Aarbecht op der Exposition Universelle, der Weltausstellung zu Paräis. D'Firma krut Bestellunge vu Parzeläinsproduzente wéi Villeroy & Boch a *Manufacture de porcelaine de Limoges*. 1880 gouf de Jean Zens Member an der Handelskummer. Zens Frères ass ëm 1886 an d'Groussgaass an der Stad geplënnert. 1908 gouf d'Firma opgeléist.

Den Zens huet sech als Blummemoler en Numm gemaach, hien huet Blummenarrangementer op Parzeläinsvasen a Geschier an Aquarellen op Léngent gemoolt. Hie war Member vum Cercle artistique de Luxembourg.

De Jean Zens ass am Alter vun 83 Joer gestuerwen.

### Den Aquarellist

Jean Zens - Bouquet dans un vase bleu - 1897.jpg|Bouquet dans un vase bleu (1897)
Jean Zens - Bouquet de boules de mai (Viorne Obier).jpg|Bouquet de boules de mai


## Kuckt och
* Lëscht vu lëtzebuergesche Konschtschafenden

## Um Spaweck
Jeanne Reuter

D**'Jeanne Reuter**, gebuer de 27. Juni 1884 zu Metz, a gestuerwen de 14. Mäerz 1965 an der Stad Lëtzebuerg, war eng lëtzebuergesch Molerin.

D'Jeanne Reuter krut hir artistesch Ausbildung an de Studioe vum Ferdinand d'Huart (1908) a Félix Glatz (1933-1935) Si huet sech 1908 zu Metz mam Lëtzebuerger Ekonomist Albert Calmes (1881-1967) bestuet. De Calmes war Professer an Dekan op der Wirtschaftsfakultéit vun der Goethe-Universitéit zu Frankfurt am Main. Dräi Jonge koumen aus dem Bestietnes, dorënner den Diplomat Christian Calmes. 1918 ass d'Famill op Lëtzebuerg geplënnert.

D'Jeanne Reuter huet ënner anerem Portraiten, Landschaften a Stadbiller gemoolt. Si war Member an der Kënschtlervereenegung Cercle artistique de Luxembourg, wou si vun 1935 bis 1960 un den alljärlechen Salonen deelgeholl huet. Bei hirer éischter Participatioun 1935 huet si eng *Nature morte* am Stil vum Paul Cézanne gewisen. An de spéiden 1950er huet si verschidde Wierker gewisen, déi vun enger Rees am Kongo inspiréiert goufen.

D'Jeanne Reuter ass am Alter vun 80 Joer gestuerwen.

## Um Spaweck

## Kuckt och
* Lëscht vu lëtzebuergesche Konschtschafenden
G7

D**'G7** ass zanter 1975 en Zesummeschloss vun e puer vun de gréissten Industrielänner op der Welt. Dat si Kanada, Frankräich, Däitschland, Italien, Japan, Groussbritannien an d'USA. 

1998 gouf d'G7 mat Russland erweidert a gouf sou d'G8. Wärend der Krimkris gouf Russland als Member ausgeschloss a si goufen erëm d'G7. 

## Geschicht

## Um Spaweck
SG Wattenscheid 09

D**'SG Wattenscheid 09** (offiziell: *Sportgemeinschaft 09 Wattenscheid)* ass e Foussballsveräin aus dem Bochumer Bezierk Wattenscheid. De Veräi gouf 1909 gegrënnt an huet ronn 1000 Memberen. D'Veräinsfaarwen si schwaarz a wäiss. De Stadion vum Club ass de Lohrheidestadion. Déi éischt Foussballsekipp spillt zënter dem Ofstig 2023 an der fënnefter däitscher Spillklass: d'Oberliga Westfalen. Tëscht 1990 an 1994 hunn d'Wattenscheider an der Bundesliga gespillt, 20 Joer laang hu se an der zweeter Divisioun gespillt. 1945 ass Wattenscheid 09 fir d'éischt Kéier éischtklasseg ginn. Vun 1973 bis 2010 gouf et och eng Dammefoussballsektioun am Veräin. 

## Geschicht

### Vun der Grënnung bis zum Zweete Weltkrich (1909 bis 1945)

1907 gouf et zu Wattenscheid zwéi Veräiner mam Numm Ballspielverein, déi e Joer méi spéit fusionéiert hunn. Den 9. August 1909 gouf de Ballspiel-Verein 1909 Wattenscheid gegrënnt, deen den 3.&nbsp;August 1919 mat *der TV 1901 Wattenscheid* zum *TuBV Wattenscheid 01* fusionéiert huet. De Club krut de Spëtznumm "Titten und Bullen" (wuertwiertlech: Nennen a Stéieren).

Den 1. Dezember 1923 hunn d'Veräiner sech an der Folleg vun der Reinlicher Scheidung getrennt. Sportlech huet de Club meeschtens tëscht der zweet- an drëtthéchster Liga gependelt a stoung am Schiet vum Lokalrival SV Höntrop.

De 14. Mäerz 1934 huet de BV Wattenscheid 09 mat der *SG 1930 Wattenscheid* ënner Drock vun den Nationalsozialisten zum *SG Wattenscheid 09/30* fusionéiert. De Fusiounspartner war de Betribssportveräin *Zeche Centrum-Morgensonne*.

Just ee  Joer méi spéit ass den Opstig an d'zweetklasseg Bezierksklass gelongen. Den ugestrieften Opstig an déi éischtklasseg Gauliga Westfalen gouf zunächst e puermol verpasst. 1939 hat d'Ekipp eng 8:0 Néierlag an engem direkten Duell mat Preußen Münster a véier Joer drop hat d'SpVgg Erkenschwick d'Nues vir. 1944 hat d'Wehrmacht SG Minden déi besser Goldifferenz. Duerch eng Erhéijung vun der Zuel vun den Ekippen an der Liga war de Sprong an dei héchst Divisioun trotzdeem méiglech.

### Nokrichszäit (1945 bis 1969)

Direkt nom Krichsenn gouf aus der *SG 09/30 Wattenscheid* dei haiteg SG Wattenscheid 09. Zesumme mat deenen anere Gauligisten vun 1939 bis 1944 gouf de Veräin an d'Landesliga Westfalen agereit, aus där d'Wattenscheider ofsteigen missten ginn a prompt an d'Drëtt Divisioun duerchgoen. Am Joer 1948 goufen se zeréck an déi elo zweetklasseg Staatsliga gefördert. E Joer méi spéit gouf de Club an déi nei geschaf 2 fusionéiert. West Division dobäi. An der Saison 1952/53 hunn d'09er am Westdäitsche Coupe Sensatioun gesuergt. Am zweeten Tour konnte si sech mat 1-0 géint den FC Schalke 04 vun der Oberliga gewonn hunn, an am drëtten Tour konnte si eng weider éischt Divisioun, Preussen Mënster, duerchsetzen. D'Enn koum an der Véierelsfinale géint de VfB Bottrop.
Roger Steffen

De **Roger Steffen**, gebuer de 6. Abrëll 1924 zu Lens, a gestuerwen de 7. Mee 1997 zu Gréiwemaacher, war e lëtzebuergesche Moler.

De Roger Steffen gouf a Frankräich gebuer. Seng Eltere ware Lëtzebuerger.. Hien ass zu Gréiwemaacher opgewuess. Säi Secondaire hat hien an der Handwierkerschoul zu Lëtzebuerg gemaach, an hat do ë. a. de Jean-Pierre Calteux als Professer. Hie wollt Zeecheprofesser ginn, gouf awer wärend dem Zweete Weltkrich vum däitschen Okkupant wéinst senger patriotescher Haltung aus der Schoul gehäit. Hien huet duerno de Moler Jean-Pierre Beckius kennegeléiert, dee säin Enseignant a Virbild gouf. De Roger Steffen gouf 1943 an den Aarbechtsdéngscht an an d'Wehrmacht zwangsrekrutéiert, aus där hien awer 1944 desertéiert ass.

Nom Krich koum hien zeréck an de Grand-Duché. 1946 goung hien op d'École des beaux-arts an op d'Académie de la Grande-Chaumière zu Paräis. 1947 huet hien d'Gabrielle Breyer, d'Wittfra vu sengem grousse Virbild Beckius, bestuet.

De Roger Steffen huet Portraiten a Landschafte gemoolt, bekannt si virun allem seng Biller vun der Muselgéigend. Hien hat seng Wierker ë. a. an de Salone vum Cercle artistique de Luxembourg ausgestallt. Hie war och als Amateurfilmer aktiv, a President vum Veräin Ciné de l'Est zu Gréiwemaacher.

## Literatur
* Jean Welter (2004) *Roger Steffen - Auf den Spuren eines bewegten Künstlerlebens 1924-1994*. Gemeinde Grevenmacher.

## Um Spaweck

## Kuckt och
* Lëscht vu lëtzebuergesche Konschtschafenden
Guill Schmitz

De **Guillaume** ("**Guill**") **Schmitz**, gebuer de 24. September 1926 an der Stad Lëtzebuerg an do gestuerwen de 4. November 1987, war e lëtzebuergesche Moler a Sänger.

De Guill Schmitz ass zu Miesdref opgewuess. Hien huet op der École des beaux-arts zu Paräis studéiert. Zu Paräis krut hie seng éischt Commande, fir e Fresko aus dräi Deeler op der Mauer hannert dem Altoer vun der Muttergottes an der Église Saint-Joseph-Artisan, der Kierch vun der franséisch-lëtzebuergescher Missioun, ze maachen.

1948 huet hie mam Lé Tanson a Gaston Picard *L'Equipe Parisienne* gegrënnt, si hunn dat Joer zesummen zu Munneref a Metz ausgestallt. De Schmitz gouf Member vum Kënschtlerveräin Cercle artistique de Luxembourg (CAL), wou hie vun 1949 bis 1963 un de Salonen deelgeholl huet. Hien huet och 1953 zesumme mam Michel Breithoff, Jean-Pierre Junius an Aurelio Sabbatini an der Galerie Bradtké ausgestallt.

1954 huet hien de Prix de la jeune peinture Luxembourgeoise um Salon du CAL gewonnen. Nieft senger Aarbecht als Kënschtler huet de Schmitz op der Post geschafft.

De Schmitz war och an der klassescher Musek aktiv. Hien huet als Jongesopran am Männerchouer zu Miesdref ugefaangen a gouf spéider Dirigent vum Chouer. Dem Schmitz seng Stëmm huet sech zu engem déiwe Bass entwéckelt an hien ass als Solosänger opgetrueden.

1962 gouf hie Member vum Ensembel *Quatuor Vocal du Luxembourg*, gegrënnt vum Pierre Nimax Sr. De Quartett hat ronn drësseg Optrëtter d'Joer. 1979 ass en an den USA op Tournee gaangen an huet eng Rei LPen erausbruecht. 1978 krut de Schmitz zesumme mat senge Quartettkollegen Nico Hames a Laurent Koster d'Médaille en vermeil vum Ordre de la couronne de chêne.

## Wierker (Auswiel)
*1948 Fresko aus 1948 an der Kierch Saint-Joseph-Artisan, Rue La Fayette zu Paräis.
*1953 Kräizwee (Fresko) an der Kierch Wolz
*1960 Design Fändel fir d'Pompjeeë Miesdref-Pëtten
*1980 Design Fändel fir d'Kannerchouer vum Neiduerf/Weimeschhaff

## Gielchen
* 

## Kuckt och
* Lëscht vu lëtzebuergesche Konschtschafenden
Tour de la Région wallonne 2004

Déi 31. Editioun vum **[[Tour de Wallonie|Tour de la Région wallonne]]**, gouf vum 26. bis den 30. Juli 2004 a Wallounien tëscht Aubel an Charleroi gefuer. Et goung iwwer eng Streck vun 868 km an d'Course stoung um Kalenner vun der UCI an der Kategorie 2.3.

## Etappen

### Generalklassement
The Dead Don't Hurt

***The Dead Don't Hurt*** ass e kanadesch-mexikanesch-dänesche Western vum Viggo Mortensen, deen och d'Dréibuch geschriwwen huet an déi männlech Haaptroll spillt.

En hat seng Première am September 2023 um Toronto International Film Festival. Zu Lëtzebuerg ass en an Avant-Première um LuxFilmFest 2024 gelaf a koum den 1. Mee 2024 an d'Kinoen.

## Wourëms geet et am Film
An den 1860er Jore verléiwe sech d'Franco-Kanadierin Vivienne Le Coudy an den Dän Holger Olsen zu San Francisco. Si ginn eng Koppel a loosse sech zu Elk Flats, enger klenger Stad am Nevada, néier, wou den Holger eng Schräinerei opmécht an d'Vivienne Rousen ziicht an als Serveuse schafft. Wéi de Biergerkrich ausbrécht, decidéiert den Holger, op der Säit vun den Uniounsstaaten an d'Arméi ze goen. D'Vivienne bleift zeréck a muss sech géint e korrupte Buergermeeschter an deem säi Geschäftspartner wieren, déi probéieren, mat Bedruch un hir Immobilien ze kommen, souwéi deem säi Bouf, deen et op hatt ofgesinn huet...
## Produktioun
D'Dréiaarbechte ware vun Oktober bis Dezember 2022 an de kanadesche Provënzen Ontario a British Columbia, an am mexikanesche Bundesstaat Durango. 

## Um Spaweck
Emile Schlesser

Mat **Emile**, resp. **Émile Schlesser** ka gemengt sinn:
* Emile André Schlesser (1848-1901), lëtzebuergesche Magistrat a Member vum Staatsrot;
* Emile Schlesser (?-1946), lëtzebuergesche Batonnier;
* Émile V. Schlesser (*1986), lëtzebuergesche Filmregisseur.
Jean-Monnet-2-Gebai

D**'Jean-Monnet-2-Gebai** ass e Gebaikomplex an der Stad Lëtzebuerg, um Kierchbierg, um Boulevard Konrad-Adenauer, deen zanter 2018 am Gaang ass gebaut ze ginn (Stand: Sept. 2023).

Wéi säi Virgängergebai gouf et nom Jean Monnet genannt.

E besteet aus zwéi Gebaier: engem 8-stäckegen, 180 Meter laange Block mat enger Grondfläch vun 138.000 m2, an engem 24-stäckegen Tuerm mat enger Grondfläch vun 52.000 m2, déi um Rez-de-Chaussée an um 2. Stack matenee verbonne sinn. Et handelt sech ëm e Bürosgebai, dat vum Lëtzebuerger Staat fir d'Europäesch Kommissioun gebaut gëtt, fir dass déi do de Gros vun hirem Personal zu Lëtzebuerg ënnerzebrénge kann. Eng Parti dovun huet virdrun am Jean-Monnet-Gebai geschafft, bis s'op verschidden Gebaier als Tëscheléisung verdeelt goufen, well dëst ofgerappt gouf an duerch en Neibau, eeben de Jean-Monnet-2, ersat gëtt. Am ganze sinn dodran 3.600 Aarbechtsplaze virgesinn.

D'Entwërf vum Jean-Monnet-2-Gebai si vu KSP Jürgen Engel Architekten. De Grondstee gouf de 4. Juni 2018 geluecht, mam Zil, dass d'Aarbechten am Februar 2023 (Block), resp. Februar 2024 (Tuerm) sollte fäerdeg sinn. Ë. a, duerch d'COVID-19-Pandemie koum et zu Verspéidungen, soudatt déi geplangten Ouverture ëm 3 Joer no hanne geréckelt gouf: Am November 2024 housch et an der Chamber, datt d'Käschte vum Bau vun ursprénglech 340 Milliounen op eng Milliard Euro geklomme wieren, an een ewell vun enger Ouverture Enn 2026/uganks 2027 ausgéing.

## D'Gebai am Bau

Jean Monnet 2 building construction, 4 July 2020.jpg|am Juli 2020
Jean Monnet 2 building construction 2, 25 March 2023.jpg|am Mäerz 2023
Jean Monnet 2 construction Feb 2024.jpg|am Februar 2024


## Kuckt och
* Sëtz vun den europäeschen Institutiounen

## Um Spaweck
Boulevard Konrad-Adenauer

De **Boulevard Konrad-Adenauer** ass eng Strooss an der Stad Lëtzebuerg um Kierchbierg, déi um Rondpoint mat der Rue des Muguets an der rue du Kiem ufänkt, dann an enger Ënnerféierung ënnert der Avenue John-F.-Kennedy erduech no Nordweste féiert, fir dann en Tracé vun engem Hallefkreess no Osten an Norden ze maachen. Dono geet se wärend knapps 2,5 Kilmeter Richtung Südwest virun, bis s'op der Héicht vun de Gebaier vum Europäesche Geriichtshaff an der Europäescher Investitiounsbank op der Avenue Kennedy erauskënnt.

Zanter 2025 lafen Aarbechten, eng Plattform fir den Tram an der Mëtt vun der Strooss, op Deeler vun hirem Verlaf, z'amenagéieren.

D'Strooss gouf nom däitsche Bundeskanzler Konrad Adenauer genannt.

## Gebaier
* Europäesch Investitiounsbank (EIB)
* Europäesche Geriichtshaff
* Jean-Monnet-2-Gebai vun der Europäescher Kommissioun (am Bau)

## Biller

## Kuckt och

## Um Spaweck
Eine Frau genügt nicht?

**Eine Frau genügt nicht?** ass en däitsche Film vum Ulrich Erfurth aus dem Joer 1955. 
 
## Ëm wat geet et am Film?
Den Ernst Vossberg ass zanter 18 Joer mat senger Fra Maria bestuet. De Vossberg huet eng Liaisoun mat senger Sekretärin Renate, déi e Kand vun him erwaart…

## Um Spaweck
Le mouton à cinq pattes

**Le mouton à cinq pattes** ass e franséische Film vum Henri Verneuil aus dem Joer 1954. 
 
## Ëm wat geet et am Film?
An engem klengen Duerf soll den Tourismus relancéiert ginn an dofir gëtt e Fest organiséiert fir un d'Gebuert vu Fünflinge viru 40 Joer ze erënneren. 

## Um Spaweck